דן אלמן

דן אלמן (נולד ב-18 באוגוסט 1944) הוא תעשיין וכותב ישראלי. צאצא למשפחת מייסדי העיר תל אביב, מבעלי חברת אמפא. חבר נשיאות התאחדות התעשיינים וזוכה פרס מפעל חיים.

כתב 4 מדריכים בנושאי מוזיאונים באירופה וארצות הברית.<ref name=":2"></ref>

== ביוגרפיה ==
דן אלמן נולד בשנת 1944, בן לאביבה ושמעון אלמן, מראשוני התעשיינים בארץ ישראל.<ref></ref> גדל בתל אביב ואת לימודיו התיכוניים החל בבית ספר הגימנסיה העברית הרצליה, תל אביב-יפו.<ref name=":2" />

בשנת 1962 שירת בצה"ל כאלחוטן/קשר סיוע אווירי. לאחר שירותו הצבאי החל את לימודיו האקדמיים באוניברסיטת תל אביב.

בשנת 1968 הצטרף אלמן לחברת אמפא. עד לפרישתו בשנת 2000, מילא אלמן מספר תפקידים, ביניהם מנהל השיווק של החברה וחבר הנהלה של חברת אמפא-אמקור.

בשנת 1968 הצטרף אלמן להתאחדות התעשיינים.

בשנת 1981 הצטרף אלמן לחבר הנאמנים של האקדמיה לאמנות בצלאל שבירושלים, וכיהן כחבר בוועדת הכספים של המוסד.

בין השנים 2002 ל-2003 כיהן כיו"ר חבר הנאמנים של האקדמיה.

בשנת 2012 המליצה וועדת הטלוויזיה של הרשות השנייה לטלוויזיה ולרדיו למנותו לדירקטור בחברת החדשות של ערוץ 10.<ref></ref>

בנוסף מכהן כחבר הנהלה בעמותת ידידי מגן דוד אדום,<ref></ref> ודירקטור במכון הייצוא הישראלי.

דן אלמן נשוי לשרה ואב לשרון, אורי ונועה.

== פעילות עסקית ==
=== פעילותו בקבוצת אמפא ===
במשך 31 שנות עבודתו בחברה, כיהן במספר תפקידים ביניהם ניהול כלל מותגי הייבוא של אמפא (ביניהם JVC, ONKYO), ניהול השיווק של חברת הבת אמקור, וכיהן גם כחבר בדירקטוריון שלה.<ref name=":1"></ref>

בנוסף כיהן כחבר מועצת המנהלים של חברת אמרז-אמגט אשר עוסקת בייצור מוצרי פלסטיק.

בשנת 1980 מונה לחבר דירקטוריון ובעל מניות בחברת אמפא השקעות, אשר עסקה בפיתוח עסקים לקבוצת אמפא כגון הקמת מפעל אמבין לייצור דלתות, הקמת מפעל זכוכית בשדרות וחברות נדל"ן. בתפקיד זה כיהן עד לשנת 1999.<ref name=":1" />

=== פעילות עסקית נוספת ===
בשנת 1997 מונה אלמן לחברות בדירקטוריון חברת חשמל, אשר אחראי לפיקוח על הניהול התקין של החברה. ב-1998 מונה לכהן כיו"ר וועדת המכרזים העליונה של החברה. במסגרת תפקידו היה חבר בוועדות השונות של החברה כמו וועדת הכספים, וועדת נכסים ובינוי, וועדת ביטוח, פרסום וקשרי לקוחות וארגון כוח האדם של הדירקטוריון.

בתקופה זו וועדת המכרזים שבראשותו אישרה כמה מכרזים ועסקאות בולטות, ביניהם עסקת רכישת גז טבעי ממצרים, בחירת ספק לייצור כבלי מתח גבוה ועוד.<ref></ref><ref></ref>

בשנת 2005 מונה אלמן לחבר בוועדת האיתור של דירקטוריון החברה לבחירת מנכ"ל חדש לחברה.<ref></ref>

==== התאחדות התעשיינים ====
בשנת 1978 הצטרף אלמן להתאחדות התעשיינים כחבר בוועד הפועל שלה.<ref name=":0"></ref>

בשנת 1982 מונה לחבר בהנהלת איגוד מתכת וחשמל, ולאחר מכן כיהן כיו"ר ועדת ביקורת של האגף למתכת וחשמל בהתאחדות.<ref name=":0" />

בשנת 1999 מונה אלמן לחבר בנשיאות התאחדות התעשיינים ויו"ר וועדת הצרכנות של האיגוד.<ref name=":0" />

בשנת 2023 הוענק פרס מפעל חיים לאלמן מטעם התאחדות התעשיינים, עבור 50 שנות פעילות בתעשייה וחברות בהתאחדות התעשיינים.<ref></ref>

אלמן מכהן גם כיו"ר הקרן ההדדית של המעסיקים, אשר אחראית לסיוע עבור חבריה בגין נזקים כלכליים אשר עלולים להתרחש עקב שביתות ועיצומים.<ref></ref>

== ספרים ==
בשנת 2006 יצאו לאור שני כרכים של המדריך וספר האמנות "מוזיאונים באירופה" שנכתבו על ידי אלמן. הכרכים היוו את המדריך הראשון בעברית לאוספי אמנות (ציור ופיסול) החל מהמאה ה-13 באירופה, ובו מידע מקיף על יצירות ועל המוזיאונים שבהם הן מוצגות - מהמוזיאונים הגדולים ועד למוזיאונים וכנסיות קטנות שבהן מוצגות יצירות נדירות.

בשנת 2009 יצא מדריך נוסף המתמקד במוזיאונים ואוספי אמנות במדינות ארצות–הברית אשר הוצא בשני כרכים. הכרך הראשון עסק במוזיאונים במערב ומרכז ארצות הברית, ואילו הכרך השני עסק במוזיאונים במזרחה של המדינה. בנוסף למוזיאונים הגדולים, המדריך גם סיקר את יצירות האמנות אשר נמצאות במקומות פחות ידועים, כגון באוניברסיטאות, קולג´ים במדינות ידועות פחות, ובערים הקטנות ברחבי המדינה.

המדריכים פורסמו בהוצאת מודן הוצאה לאור.

<gallery widths="200" heights="200">
מוזיאונים באירופה חלק א.jpg|עטיפת כרך א של המדריך המטיילים "מוזיאונים באירופה" מאת דן אלמן
ספר מוזיאונים באירופה דן אלמן כרך ב .jpg|עטיפת כרך ב של המדריך המטיילים "מוזיאונים באירופה" מאת דן אלמן
מוזיאונים בארצות הברית.jpg|עטיפת הספר "מוזיאונים בארצות הברית - מערב ומרכז"
מוזיאונים בארהב מזרח.jpg|עטיפת הספר "מוזיאונים בארצות הברית - מזרח
</gallery>

==ראו גם==

* 
* 
* 
* 
* 

== הערות שוליים ==

קטגוריה:תעשיינים
קטגוריה:סופרים ישראלים
קטגוריה:ישראלים שנולדו ב-1944